Zuma het daarop gewys dat daar nie ŉ reël is dat die president van die ANC die president van die land moet wees nie. Hy het ook gesê daar is volgens hom nie twee magsentrums as gevolg van die feit dat die ANC-president en die president van die land nie dieselfde persoon is nie.
Volgens Zuma was daar ŉ robuuste gesprek tussen hom en die top-ses van die ANC. “Ek dink nie hulle het gehou van hoe ek met hulle gepraat het nie.” Tydens die vergadering is daar gesê die NUK moet ŉ besluit neem. Volgens Zuma was dit vir hom vreemd dat die kwessie nie eerder na die nasionale werkkomitee terugverwys is nie.
Volgens Zuma het Ramaphosa en Magashule later weer met hom vergader en hom meegedeel dat die top-ses nie sy voorstel aanvaar nie. “Ek het vir hulle gesê ek het ŉ probleem daarmee. Daar was ŉ groot debat en uiteindelik het ek gesê die NUK moet die kwessie bespreek.”
Nou wat dink hy het hy nie verkeerd gedoen nie. In sy termyn het die Rand baie verswak weens swak leierskap, soos die kabinetskommelinge in die middernagtelike ure, verskeie finans ministers wat die trekpas gekry het sonder rede, misdaad wat gedy het, ‘n klomp korrupte amptenare wat hy onder sy beheer aangestel het, soos Ace Magashule en Hlaudi Motsoeneng, dan sy bande met die Guptas, die 780+ klagtes teen hom vir die wapenskandaal, en so kan ek voortgaan. Dan het hy nog die vermetelheid om te vra wat hy verkeerd gedoen het. Niemand is so blind soos die een wat nie wil sien nie.
lees hy nie koerante of luister nuus nie. Is hy so dikvellig en dig? Kan iemand nie vir hom duidelik uitspel dat hy sleg, vrot, treurig en skelm is nie.
As n eier vrot is dan beredeneer jy nie die saak nie. Jy gooi dit onmiddellik weg. Waarom moet die land met die man so sukkel?
Die man het vanmiddag met sy gesprek duidelik laat blyk dat hy geslepe is maar beslis n idioot is. As hy nie weet wat hy verkeerd gedoen het nie dan kan hy mos maar bedank en sy dag in die hof hê.
Sy groot probleem is vemoedelik die russe, wonder of hy nie alreeds n voorskot op die kernkrag ooreenkoms ontvang het nie.